എ.രാജയുടെ തെരഞ്ഞെടുപ്പ് റദ്ദാക്കണമെന്ന് ഹര്ജി തൊടുപുഴ: ദേവികുളം എംഎല്എ എ. രാജയുടെ തെരഞ്ഞെടുപ്പ് റദ്ദാക്കണമെന്ന് ആവശ്യപ്പെട്ട് യുഡിഎഫ് സ്ഥാനാര്ഥിയായി മത്സരിച്ച ഡി. കുമാര് ഹൈക്കോടതിയില് ഹര്ജി നല്കി. പട്ടികജാതിക്കാര്ക്കായി സംവരണം ചെയ്ത നിയമസഭാ മണ്ഡലത്തില് നിന്നും വിജയിച്ച എ. രാജ പട്ടിക ജാതിക്കാരനല്ലെന്നും ക്രൈസ്തവ സഭാംഗങ്ങളുടെ മകനാണെന്നും ഹര്ജിയില് ചൂണ്ടിക്കാട്ടി. ക്രൈസ്തവസഭാംഗത്തെ വിവാഹം കഴിച്ച് ക്രിസ്തുമത വിശ്വാസിയായി ജീവിക്കുന്ന ആളാണെന്നും ഹര്ജിയില് പറയുന്നു. പട്ടികജാതിക്കാരനാണെന്ന് വ്യാജമായി വാങ്ങിയെടുത്ത ജാതി സര്ട്ടിഫിക്കറ്റിന്റെ പിന്ബലത്തിലാണ് തെരഞ്ഞെടുപ്പില് മത്സരിച്ച് വിജയിച്ചതെന്നും മറ്റും ആരോപിച്ചാണ് ഹൈക്കോടതി അഭിഭാഷകനായ എം. നരേന്ദ്രകുമാര് മുഖേന തെരഞ്ഞെടുപ്പ് കേസ് നല്കിയത്.